GiliGold/VAD_KnessetCorpus huggingface dataset:
נעמי חזן: עם כל הכבוד, אני לא חושב שדווקא לגבי הצעות החוק הטעונות הללו, שאנו נשנה הלכה, ונעביר דברים לוועדת הפנים, כאשר מימים ימימה עוסקת ועדת החוקה בנושאים הללו.
זבולון אורלב: הואיל ושימשתי 4 שנים כמנכ"ל משרד הדתות, אני מוכן להעיד בפני הוועדה שכל הדיונים שהיו קשורים בשמירת המקומות הקדושים ותיקוני החוק שנעשו בסוף שנות ה- 80 - -
צבי ענבר: איזה?
זבולון אורלב: אינני זוכר, אבל לא היתה פעם אחת שנדרשנו לוועדת החוקה, חוק ומשפט.
סאלח טריף: אני מבקש – הנושא טעון ושנוי במחלוקת.
סאלח טריף: עמדתי לא משוחדת לאיזשהו צד.
סאלח טריף: הייתי יושב ראש ועדת הפנים, ואני יודע שהעניין הזה כולו נדון בוועדת הפנים.
סאלח טריף: על כן אני מבקש לא להכריע היום בסוגיה הזו.
סאלח טריף: אני מבקש מהיועץ המשפטי מחשבה שניה, שתובא לישיבה הבאה.
סאלח טריף: אני מבקש להצביע על בקשת הרוויזיה של חבר הכנסת יאיר פרץ לגבי הערעור של חברת הכנסת יהודית נאות לגבי הערעור על החלטת היו"ר והסגנים.
סאלח טריף: מי בעד הרוויזיה ירים את ידו?
יאיר פרץ: אני מוותר על הרוויזיה.
סאלח טריף: חבר הכנסת יאיר פרץ מוותר על הרוויזיה, תודה רבה לכם.
סאלח טריף: הנושא היום, דיון על דו"ח מסקנות ועדה שהקמנו בשעתו, של פרופסור יצחק גל נור יחד עם החברים יצחק קאול, שולה כהן, משה גביש ותמר בן דוד.
סאלח טריף: את הוועדה הקמנו ב- 4 לאוקטובר 99 כדי להחליט איך לייעל את תנאי עבודתם של חברי הכנסת, זאת בהתאם לסמכותנו בוועדת הכנסת שלה מוקנות הסמכויות להחליט על תנאי עבודה של חבר הכנסת ועל תנאי השכר.
סאלח טריף: השקענו את סמכותנו כדי לא יטענו שאנחנו מחליטים על תנאים לגבי עצמנו.
סאלח טריף: אני רוצה כאן לחזור לומר, לא מן הסתם הוועדה, בדו"ח שהיא מגישה לפנינו ואשר יוצג על ידי פרופסור גלנור, קבעה מראש ושמה את הציטוט שאנחנו התחייבנו מראש לקבל את מסקנות הוועדה כראה וקדש.
סאלח טריף: כהחלטות שאנחנו מיישמים אותם מבלי יכולת לקחת חלק מסוים שמוצא חן בעיננו ולדחות חלק אחר שלא מוצא חן בעיננו.
סאלח טריף: אין ספק שנעשתה כאן עבודה מאד יסודית של הוועדה ואני מאד רוצה להודות להם על כל מה שעשו.
סאלח טריף: אני חושב שזה ציון דרך חשוב מאד בכנסת, שאנחנו מבקשים מוועדה ציבורית לקבוע תנאים, ואנחנו מקבלים על עצמנו מראש את ההחלטות וההמלצות של הוועדה, ונראה לי שזה דבר שיש בו משום הגינות ושקיפות, ואני מאד מקווה ציבור גם יוכל לקבל את המסקנות.
סאלח טריף: יש כאלה שיאהבו, יש כאלה שלא יאהבו, אבל בסך הכל יש כאן הצעה מאד טובה להמשך העבודה הטובה והיעילה של חברי הכנסת.
אברהם בורג: תודה לחבר הכנסת טריף אדוני היו"ר, חברי וחברות ועדת הכנסת וחברי הוועדה הציבורית שולה יצחק משה יצחק , תמר אדרי שריכזה את העבודה, וגם תמר בן דוד שלא נמצאת אתנו כאן היום, תודה רבה.
אברהם בורג: הצעקה הציבורית היא מהסוג שאנחנו לא עושים את עבודתינו כמו שצריך, וכשאתה מבקש כלים כדי לעשות את העבודה כמו שצריך, צועקים עליך מה אתה מבקש את הכלים האלה.
אברהם בורג: מגיעה נקודה שבה צריך גם את אומץ הלב הציבורי לשבור את המעגל השוטה הזה ולהגיד, כדי לעשות עבודה טובה צריך כלים טובים.
אברהם בורג: דברנו על החוק, היועץ המשפטי שיציג את הרפורמה לפני הוועדה, שינויי התקנות שאנחנו עוברים, הקמת מרכז מחקר והמידע של הכנסת, ועכשיו, מתן כלים לח"כ הבודד להתנהלות שלו ומה שנקרא ח"כ ללא הפסקה.
אברהם בורג: ח"כ לפי הגדרתה של הוועדה הוא כל הזמן ח"כ בשוכבו ובקומו בלכתו ובבואו בשמחות, בבית, בטלפון, בעבודה, בכל מקום אתה איש ציבור.
אברהם בורג: אני רוצה להגיד על הדבר הזה רק עוד שתי ההערות שהן בגדר אחת, אחת הבחנה ואחת יישום.
אברהם בורג: עד היום לא הגדירו הגדרה טובה ומדויקת כפי שאתם הגדרתם , חברי הוועדה, את הייחודיות שאי אפשר להשוות אותה לשום מקצוע אחר, לא במגזר הציבורי ולא במגזר הפרטי של עבודת חברי הכנסת.
אברהם בורג: מהגדרת הייחודיות הזו, נובע גם הצורך לתנאי עבודה ייחודיים שלא בהכרח חייבים להשליך מהם על מגזרים אחרים במגזרת שיטת ההצמדות שלנו.
אברהם בורג: סעיף 1, שהוא בעל חשיבות של תרבות פוליטית ממדרגה ראשונה, הוא סעיף השקיפות בדיווח.
אברהם בורג: נותנים כאן אמצעים שיש בהם משמעות של מימון ומשמעות של כספי ציבור.
אברהם בורג: השקיפות בדיון ובדיווח תבוא בין השאר לידי כך שכל מידע, נבדוק איך עושים את זה מבחינת ההיערכות המקצועית והאינסטרומנטלית שלנו, כל מידע שנרצה יהיה חשוף לציבור בכל דרך שהכנסת חשופה לציבור כולל פרסום נתונים באינטרנט שקשורים לדברים המופיעים כאן.
אברהם בורג: הם יופיעו באתר האינטרנט, בדוחות שלנו לציבור, שלא יווצר למישהו לרגע חשש שעושים כאן מעשה ומחביאים את תכניו.
אברהם בורג: עושים מעשה גדול של השבחת העבודה, ומגבילים גם את מידת הביקורת והבקרה ציבורית על המעשים האלה.
סאלח טריף: תודה אדוני היו"ר.
סאלח טריף: אני רק מבקש לציין שסיעת ליכוד, ואולי כמה חברי הכנסת מהימין יצאו לסיור, לכן אנחנו ביום שני ממשיכים את הדיון המפורט בעניין הזה, כי אני מבקש מפרופסור גלנור שיגע בקווים כלליים וביסודות שהביאו אותו להחלטות, ולנו, מעניין הפלאפון ועד עניין הרכב, יהיה זמן לדיון בנושא המפורט בישיבה הבאה.
יצחק גלנור: יו"ר הכנסת, יו"ר ועדת הכנסת, חברי הוועדה, אני קודם כל רוצה להודות לחברי הוועדה שהוזכרו בשמותיהם ולמרכזת הוועדה תמי אדרי שהנחתה אותנו ביד בוטחת, וגם לאפרת שמעוני שהכינה עבורנו את הדו"ח ההשוואתי על הנעשה בתחום זה בפרלמנטים רלוונטיים אחרים.
יצחק גלנור: ועל רלוונטיים אחרים אני כבר אומר שזה לא הקונגרס בארצות הברית בדקנו כאלה שלדעתנו הם רלוונטיים.
יצחק גלנור: המלצות הוועדה, הוועדה התחבטה בשאלה זו, ולכן ההמלצות של הוועדה, מטרתן, כפי שנאמר, הן לשפר את העבודה המקצועית של חברי הכנסת, ליצור את התנאים שיאפשרו לחברי כנסת למלא את תפקידם בצורה אפקטיבית ומכובדת.
יצחק גלנור: נקודת המוצא היא שחברי הכנסת זקוקים לעזרה הזו.
יצחק גלנור: הגישה שאמצנו, ובדקנו מספר גישות, והנובעת מהבדיקה שערכנו לגבי פרלמנטים אחרים, היא שבניגוד לפרלמנטים אחרים, חברי הכנסת אצלנו אינם עובדים בסביבה ידידותית, מבחינת אך ורק תנאי עבודתם.
אברהם בורג: לפי זה, כל שאר הדברים ידידותיים.
יצחק גלנור: הוועדה מנסה לצאת מתוך נקודת מוצא שיש לראות בכנסת את מקום העבודה של חברי הכנסת לכל דבר ועניין, ולצורך זה יש לתת את הכלים, לצורך זה על הכנסת עצמה להיערך גם תקציבית וגם מנהלית, לתת שירותים נאותים לחברי הכנסת ברמה גבוהה, ולראות בכך את אחד מתפקידיה.
יצחק גלנור: כלומר, יש כאן דבר שייתכן מאד שדורש שינוי ההגדרה.
יצחק גלנור: המלצה כללית נוספת שאני רוצה להזכיר, כי היא אולי יכולה להיבלע, שכל התחום הזה של תנאי עבודתם של חברי הכנסת, דורש עדכון ובדיקה תקופתית.
יצחק גלנור: לכן אנחנו ממליצים שהוועדה הזו, שסיימה את עבודתה, ושמחה לסיים את עבודתה, שוועדת הכנסת תעביר את התחום הזה לוועדת אלוני שהוקמה.
יצחק גלנור: שתהיה ועדה אחת לא להרבות בוועדות, ושהיא תעסוק גם בתנאי עבודתם של חברי הכנסת בעתיד.
יצחק גלנור: אבל, שזה לא ייעשה בשיטה שהוועדה יושבת ודנה כל הזמן, וכל פעם באים אליה בדברים חדשים, אלא שיהיו מועדי בדיקה תקופתיים.
יצחק גלנור: להמלצות עצמם, אני לא אכנס לפרטים, הדו"ח, למרות שהוא נראה עבה, הוא בסך הכל 23 עמודים, ויש אפילו תקציר של 2.5 עמודים, לכן אני לא אכנס לפרטים, אני רק אומר איך תרגמנו את העקרון של הכנסת כמקום עבודה להמלצות שמופיעות כאן.
יצחק גלנור: זה מביא אותנו לנושא, שאני מניח יעורר הכי הרבה תגובות והוא הרכב.
יצחק גלנור: זהו הנושא שבו חברי הוועדה ואני בדקנו את העניין לעומקו והגענו למסקנה, שקודם כל מבחינת העיקרון, על חברי הכנסת כדאי שיהיה להם רכב צמוד כפי שיש לבעלי תפקידים בכירים, עם כל מה שמשתמע מזה, ויש הגבלות.
יצחק גלנור: זה נאמר מבחינה מעשית כי באו חברי כנסת בפני הוועדה, במיוחד חברי כנסת הגרים במקומות רחוקים, שהמכסה הקיימת אינה משביעה את רצונם.
יצחק גלנור: היו כאלה שאמרו שאזור הבחירה שלהם רחוק מהם והם לא יכולים להגיע.
יצחק גלנור: הנקודה השניה, וזה אני אומר לביקורת שתהיה, השיטה הזו תעלה לקופת הכנסת, אם מרבית חברי הכנסת יצטרפו לשיטת הרכב הצמוד, פחות לקופת הכנסת מאשר השיטה הנוכחית.
יצחק גלנור: מכיוון שוודאי תישל השאלה, אני אומר את זה גם על דעתו של החשב הכללי של משרד האוצר.
אילן גילאון: השאלה היא גם כמה אתה נוסע.
אילן גילאון: יש מצב של איזון אם יש כאלה שנוסעים הרבה זה כדאי, אבל לירושלמים למשל, לא בטוח שכדאי, לו כל אחד יעשה לו את נקודת האיזון.
יצחק גלנור: אנחנו ממליצים, שלפני שיונהג הרכב הצמוד, תיערך בדיקה יסודית ומקצועית, ייתכן שישנה שיטה, זולה אף יותר, והיא חכירה.
יצחק גלנור: היא תנתק את חבר הכנסת מהבירוקרטיה שקשורה בניהול הרכב, וייתכן מאד שזו שיטה טובה יותר.
יצחק גלנור: לא יכולנו לעשות את הבדיקה המקצועית, אנחנו ממליצים לפני שזה יוחלט לעשות גם בדיקה של חכירה.
אילן גילאון: לדעתי הכנסת תקבל מחיר מצוין.
אברהם בורג: ההצעה שלי היא שהגנן שאנחנו נפטר בשנת השמיטה, יהיה קצין הרכב בשנה הזו.
יצחק גלנור: במסגרת התפיסה שיש לסייע לחבר הכנסת לעשות את עבודתו המקצועית, אנחנו מציעים שינוי מאד חשוב במעמד של אחד מעוזריו הפרלמנטריים.
יצחק גלנור: שמנו לב למשל, שמרבית החוקים, או רוב החוקים היום הם תוצאה של הצעות חוק פרטיות.
יצחק גלנור: מזה אנחנו מניחים שחבר הכנסת היום זקוק הרבה יותר לעבודה מקצועית של אנשים שיכולים לסייע.
סאלח טריף: הצעות חוק שעוברות בכנסת , לא רק שמונחות.
יצחק גלנור: לכן אנחנו מציעים לשדרג את אחד העוזרים הפרלמנטרים, להפוך אותו לעוזר פרלמנטרי מקצועי שיסייע לחבר הכנסת בעיסוקיו הפרלמנטרים, לרבות פיקוח על משרדי הממשלה, וכן הלאה.
יצחק גלנור: הוא יהיה עוזר פרלמנטרי בעל תואר אקדמאי של B.A לפחות.
סאלח טריף: כתנאי?
יצחק גלנור: כתנאי מוקדם.
יצחק גלנור: יועסק במשרה מלאה, ותנאי שכרו יועלו בהתאם.
יצחק גלנור: העוזר השני נשאר כשהיה.
משה גביש: מה עם איש שלמד בישיבה הרבה שנים?
סאלח טריף: אנחנו לא דנים בזה עכשיו.
סאלח טריף: עוד מעט תגיד לי מה עם בן משפחה.
משה גביש: לא בן משפחה, אבל תלמיד ישיבה שלמד הרבה שנים.
יצחק גלנור: אני לא רוצה לפתוח כרגע את הדיון, אבל אני אשמח לומר את דעתי לאחר מכן.
יצחק גלנור: פישטנו מאד את התקציב הנוכחי בכל מה שקשור למה שנקרא דף לבוחר, ותקציב הקשר עם הציבור.
יצחק גלנור: תקציב הלשכה יהיה עכשיו תקציב אחד שיקרא תקציב הקשר עם הציבור, או בקיצור תק"צ, והוא יאחד את כל הדברים הקודמים.
יצחק גלנור: יש שם דירוג בין חברי כנסת בעלי לשכה לחברי כנסת חסרי לשכה, באופן שלא ייצור תמריץ לחברי כנסת שאינם חפצים בלשכה, בכל זאת לפתוח להם לשכה כי אחרת הם מפסידים את הכסף.
יצחק גלנור: יש כאן הצעה שאני חושב שעונה על הצרכים של אלה וגם אלה.
יצחק גלנור: סך כל התוספות, במקסימום, יגיעו לפי החישוב שערכנו, ל- 8.4 מליון שקל לשנה.
יצחק גלנור: זו האלטרנטיבה הסבירה יותר, כאשר מהסכום הזה יש להניח שיהיו חסכונות אם כאמור מרבית חברי הכנסת יעברו לרכב צמוד, זה יחסוך בכסף, ועוד מספר דברים שלא הכנסנו.
יצחק גלנור: כלומר, הסך הכל של התקציב, והאמינו לי, אם אתם רואים את הרכב הוועדה, זו ועדה שתקציבים מאד מעניינים אותה, למעשה הם אוהבים תקציבים ועסקנו בזה הרבה.
יצחק גלנור: לכן, עמדה לנגד עיננו השאלה של התוספת התקציבית הזו, זה סך הכל כ- 3.5% מתקציב הכנסת הנוכחית, אנחנו רואים בזה תוספת שנתית ראויה שנועדה כאמור להשיג שיפור בעבודת חברי הכנסת.
יצחק גלנור: תודה רבה.
סאלח טריף: אני מבקש אם יש הערות כלליות או שאלות כלליות בבקשה, הדיון המפורט יעשה בשבוע הבא.
רוני מילוא: אני רוצה לומר כהערה כללית, לי היו לבטים לא קטנים לגבי הקמת ועדה מסוג זה, כי אני מוכרח לומר שנדמה לי שזו קצת בריחה שלנו, חברי הכנסת, מהנכונות ליטול אחריות לקבלת החלטות מסוג זה, וגם לעמוד בביקורת הציבורית.
רוני מילוא: עשינו את זה להערכתי, מתוך הפחד והאימה מה יכתבו בתקשורת אם יחליטו חברי הכנסת לשנות את תנאי עבודתם בעניין זה או בעניין אחר, כי כל דבר כזה מיד מתפרש כמובן אם זו הטבה כזו או אחרת, אף אחד לא באמת בודק דרוש וראוי לעשות את זה.
סאלח טריף: הייתה הורדה בשני התקציבים, אבל סך הכל אוחדו שני התקציבים כדי לתת מענה.
רוני מילוא: החלוקה עכשיו היא יותר רציונלית.
סאלח טריף: מענה לשיקולו של חבר הכנסת על אופן פעילותו.
רוני מילוא: אני רק רוצה לומר שלא קראתי את מלוא הדו"ח אלא רק את התקציר שבתחילת הדוח ועוד כמה פרקים.
רוני מילוא: אני חושב שהוועדה ראויה לכל ברכה בעבודה שהיא עשתה.
רוני מילוא: אני רואה לפי הדברים שנעשו כאן, שזה נעשה באמת בצורה יסודית ורצינית תוך בדיקת הדברים לעומקם, כולל נושא הרכב.
רוני מילוא: יום אחד נסעתי לנגב ולמחרת נסעתי לנהריה, וחשבתי איך זה מסתדר בתקציב הקיים, חוץ מנסיעות לירושלים- ת"א בכל יום של מושב הכנסת.
רוני מילוא: לנו, לחברי הכנסת, אני אומר, אנחנו להבא צריכים לשקול, האם אנחנו מעבירים לגבי נושא תנאי עבודה ושכר, את הסמכויות שבועות לנו בחוק כיום לוועדה, או משאירים אותה בידנו כי אני חושב שאם נתחיל להפקיע בידי חברי הכנסת את הטיפול בנושאים שיש להם השפעה כזו או אחרת על חבר הכנסת, אז הרבה מאד נושאים לא ניתנים להחלטה על ידי חברי הכנסת.
רוני מילוא: למשל, מיסוי, לכל אחד מאתנו יש השלכות בנושא מיסוי.
רוני מילוא: זה נכון שהחוק הוא חוק כולל לא רק לחברי הכנסת, אבל בסך הכל ההשפעה היא גם על חברי הכנסת.
רוני מילוא: אז פתאום יגידו, תפסלו את עצמכם לגבי קבלת החלטות בעניין הזה.
רוני מילוא: יש שאלה אם חבר כנסת הוא אחראי שקול והגון ואז אפשר לסמוך עליו.
רוני מילוא: אם לא, אז שום דרך עוקפת לא תעזור.
רוני מילוא: לכן צריך להתייחס לזה בצורה אחרת.
יהודית נאות: אני באמת רוצה להודות לוועדה, מעולם לא קבעתי את תנאי שכרי, וגם אם ירדתי בתנאי השכר, נראה לי נורא מוזר, שאני אקבע לעצמי שינויים בתנאים.
יהודית נאות: לכן אני שמחה מאד שמישהו עשה עבורנו ודן בסוגיה.
יהודית נאות: יחד עם זאת, רציתי להזכיר ליו"ר, שרק לפני שעתיים דנו כאן בסוגיה שפניתי אתה לוועדה וזה נופל עכשיו בין הכיסאות, סוגיית ההבדל בפנסיה של חברי הכנסת שזו להן קדנציה שניה, ואלה שזו להם קדנציה ראשונה והוועדה אמרה, ותמר אדרי תעיד בפניך, שזה לא היה במנדט, בעוד שבוועדה השניה זה לא בחוק.
יהודית נאות: אני פשוט רוצה להעיר את זה על סדר היום.
סאלח טריף: רציתי לשאול אם לחברי הוועדה יש מה לומר.
שולה כהן: אני רק רוצה לבקש שתאמצו את ההמלצות שלנו.
יצחק קאול: משפט קצר שאני רוצה לומר, האמת שהתלבטנו אם לקחת על עצמנו את התפקיד, לפני שמינו אותנו, הייתה התלבטות שלכם, והייתה התלבטות שלנו.
יצחק קאול: למנות ועדה ציבורית שתמליץ להעלות את התנאים של חברי הכנסת לא מאד פופולרי ופשוט, ואנחנו גם לא רצינו להיות בדיוק בנעלים האלה.
יצחק קאול: נדמה לי שלאחר לקחנו את זה על עצמנו, באמת לחמנו פונקצויונלית מה אנחנו צריכים לעשות.
יצחק קאול: הדבר השני, יכול להיות שזה משליך על ועדה אחרת שאנחנו בימים אלה מסתכלים עליה, אני חושב שחשוב מאד, שכשאנו ממנים ועדות כאלה, לקחת אנשים מהמשק, שמעורבים בעשייה ובמה שקורה.
יצחק קאול: פה אכן עשיתם כך.
יצחק קאול: אני אומר את זה כי בסך כל זה חוב שכשבאים וממליצים את ההמלצות לראות איך אחר כל אפשר ללכת וליישם אותם ולא ליצור מצב שיתבסס רק על זה שמישהו כן אמר שיקבל את כל ההמלצות.
יצחק קאול: אנחנו מעריכים מאד את זה שאמרו שיקבל את כל ההמלצות, אבל יחד עם זה אנחנו צריכים להיות מספיק חכמים כדי להגיש המלצות שאפשר לקבל אותם, כי אחרת אם אתה מגיש משהו שאי אפשר לעמוד בו, ואי אפשר לקבל אותו, אז ההבטחה לקבל את כל ההמלצות אין לה שום ערך.
יצחק קאול: אני חושב שאם אתם מקבלים את ההמלצות, כפי שאמר כאן יו"ר ועדת הכנסת, זה החשוב.
משה גביש: יש לי 3 הערות, אחת למהות, אני חושב שוועדה שממליצה וודאי היא לא יכולה לקבוע לגבי מקשה אחת או לא, ולכן אני שמח שקבלתם את ההחלטה הזו, אני לא חושב שחברי הוועדה הם שצריכים לקבל המלצות כמקשה אחת, הם הממליצים, ואני אומר את זה כי אנחנו שומעים בזמן האחרון כל מיני ועדות שהיו במדינת ישראל שאומרות, או מקשה אחת, או כלום.
משה גביש: אני רק ממליץ, ההחלטה היא שלכם, אני רק אומר, שקבלתם החלטה לקחת את זה כמקשה אחת.
משה גביש: כשישבנו פה בוועדה בתחילת הדרך, אף אחד לא התחייב שאם אני אמליץ על מבנה ארגוני לכנסת, לא נדמה לי שחברי הוועדה שהסכימו לזה שכל ההמלצות תתקבלנה, גם הסכימו לנקודה הזו.
משה גביש: היא לא עלתה כשהוועדה החליטה לקבל את הכל במקשה אחת.
משה גביש: אני לפחות לא חושב שהמלצה הזו היא אותו חלק, אנחנו עומדים מאחוריה, אבל זה נושא אחר.
משה גביש: למשל, הוצאות פריימריז, שזה מאד רלוונטי לכולכם, היום לפי הדין הקיים, למיטב ידיעתי כאיש מיסים וכעורך דין, חבר כנסת מכהן, אם ידרוש את הוצאות הפריימריז שלו, מגיע לו.
משה גביש: חבר כנסת חדש שרץ, לא מגיע לו.
משה גביש: כי מי שכבר חבר כנסת זה הוצאה בשמירת הקיים, שעל פי פקודת מס הכנסה, ועל פי בתי המשפט, שמירה על הקיים מאפשר הוצאה.
משה גביש: אבל מי שלא חבר, רוצה לרכוש לו נכס ולהיות חבר כנסת, זו לא הוצאה.
משה גביש: אני לא יודע אם זה המצב האידיאלי.
משה גביש: זה פוגע בעקרון השוויון.
משה גביש: זה לא הדבר היחיד במיסוי, אז אם יורשה לי, להציע, אתם צריכים לקבוע מישהו שישב מול נציבות מס הכנסה וינסו לעבד משהו משותף שלא ישקף בהכרח את עמדת נציבות מס ההכנסה מהי הפרשנות היום.
משה גביש: לדעתי, עמדת נציבות מס הכנסה, כפי היא היום, אם אני זוכר נכון אני קבעתי אותה, היא עמדה שלקוחה מהפרקטיקה ומהרצון ולא בהכרח ממה שבאמת החוק או פסי הדין של בתי המשפט אומרים.
משה גביש: צריך לעשות חקיקה מסודרת של מיסוי חברי הכנסת.
סאלח טריף: בשלב הזה אני מציע, אלא אם יש לפרופסור גלנור הערה, לכל חברי הכנסת שהצביעו כאן, לדבר בתחילת הישיבה הבאה.
משה גביש: אני רוצה להעיר הערה, אני מוותר על הדיבור, חברי הוועדה עשו עבודה מצוינת, יש משהו שהם לא לקחו בחשבון, יש בכנסת למעלה מ- 30 חברי כנסת דתיים, ביניהם 22 חברי כנסת חרדים.
משה גביש: אני רוצה להעיר על זה הערה, אין בין חברי הוועדה , שאני מכבד את כולם, אין מישהו שיורד לעניין הזה.
סאלח טריף: תאמר את זה בדיון המפורט.
סאלח טריף: אם לא שמת לב יש גם דרוזים שמגיע להם יחס מיוחד.
משה גביש: אם יורשה לי אני רק אעיר הערה.
סאלח טריף: בישיבה הבאה, זו לא הערה זה נושא לדיון מפורט, אני אתן לך לדבר ראשון בישיבה הבאה.
משה גביש: אני רוצה לקבל את ההמלצות, מה שנוגע לחברי הכנסת זו עבודה מצוינת וההמלצות הן ראויות וצריך לקבל אותן כמקשה אחת.
משה גביש: כשהגעתי לכנסת, על פי הטבלא של החוקים, חברי כנסת התחילו לחוקק יותר חוקים פרטיים מהממשלה, ואני יודע איזה עוזר אני צריך ומי טוב ומי לא טוב, ואני יודע מה הידע שלו ומה ההשכלה שלו, והוועדה לא נגעה בעניין הזה, לפי דעתי מחוסר ידע בעניין שנוגע ספציפית לכמעט משליש מחברי הכנסת.
יצחק גלנור: שתי הערות קצרות שנוגעות גם לעניין זה.
יצחק גלנור: כמובן שועדת הכנסת היא המחליטה הסופית.
יצחק גלנור: אם זאת, אני חושב שמכיוון שמדובר בנושאים מאד רגישים, בנוגע לדימוי הן של הכנסת והן שלכם כחברי כנסת, דבר שנראה לי שאין לעשותו, זה להוציא צימוקים מתוך הדו"ח, בעיקר אותם הדברים שמשפרים את המצב הקיים, ולעומת זאת, דברים אחרים לא.
יצחק גלנור: מהבחינה הזו אני חושב שיהיה נכון לומר, זו כמובן הכרעה שלכם, שאם תחליטו שהדו"ח לא מוצא חן בעינכם זה בסדר, אבל להוציא צימוקים.
יצחק גלנור: ..
סאלח טריף: זה לא יקרה.
יצחק גלנור: למשל, כשאנחנו ממליצים על עוזר פרלמנטרי מקצועי, אנחנו גם מציעים להעלות את שכרו מסדר גודל של 4,000 שקל לחודש עכשיו ל- 6,800 בממוצע.
יצחק גלנור: זה אפשר מהר מאד לאמץ, אבל באותה הזדמנות לא לדרוש השכלה מאותו עוזר פרלמנטרי זו קצת בעיה.
יצחק גלנור: אני נותן את זה כדוגמא.
משה גביש: אני מקבל את זה לחלוטין, רק לגבי המילה "השכלה", אני מאמין בהשכלה שהיא מאד חשובה וצריך מספר שנים.
יצחק גלנור: לדבר השני, מכיוון שהדבר הועלה על ידי חבר הוועדה משה גביש, אני רוצה לומר מה עמדת הוועדה בנושא סעיף 15 שנקרא שיפור הניהול בכנסת.
יצחק גלנור: הוועדה לא חרגה מהמנדט שלה, כיוון שהוועדה שעוסקת בתנאי עבודתם של חברי הכנסת, והקונספציה שלה היא איך לשפר את תנאי עבודתם, הוועדה לא יכולה להתעלם מאיך הדברים מתנהלים במשכן הזה פנימה.
יצחק גלנור: מאידך גיסא, שזה לא נכלל ונאמר בהמלצות המפורטות היא שכאן לא עשינו עבודה באותו העומק כפי שעשינו בדבר השני, ולכן אנחנו אומרים בצורה הברורה ביותר, שלא הייתה לנו שום יומרה להציע את המבנה הארגוני, אבל לדעתנו השאלה הזו היא חלק מהותי.
רוני מילוא: האם גם לקחתם את מעמד אשת יו"ר הכנסת, כי אנחנו רוצים לעשות חוק מיוחד לזה.
אברהם בורג: אני מציע שנאמץ את מודל של אשת הנשיא הבא, ולפי זה נדון באשת היו"ר בא.
סאלח טריף: אני רוצה להודות פעם נוספת לחברי הוועדה כולה, אני רוצה לציין שאנחנו מראש לקחנו על עצמנו לקבל את המלצות הוועדה כהחלטות, אנחנו נקפיד על כך.
סאלח טריף: על סדר יומנו – דיון ביישום המלצות הוועדה הציבורית לבדיקת תנאי עבודתם של חברי הכנסת בראשותו של פרופסור יצחק גלנור.
סאלח טריף: בכוונתנו לקבוע גם את הדרכים ליישומן של אותן מסקנות וגם את משך הזמן שבו הן יצטרכו להתיישם.
סאלח טריף: בנוסף לכך אנחנו נסתכל על חלק מההמלצות ככאלה שהן לתקופת מעבר.
אופיר פינס-פז: מה היא הפרוצדורה הפורמלית לגבי ההמלצות?
סאלח טריף: אנחנו צריכים להצביע על קבלת ההמלצות, על פי הכללים של הכנסת, על פי התקנון, ומאותו הרגע שנצביע על קבלתן – הן תהיינה מסקנות שמחייבות אותנו.
סאלח טריף: אני מבקש להדגיש שאינני מתכוון לדון בקבלת חלק מההמלצות או לאמץ רק חלק מהן ולדחות חלק אחר.
סאלח טריף: אם אנחנו נאמץ את ההמלצות, נאמץ אותן כמיקשה אחת ככזה ראה וקדש, וכאמור, נצביע על כך.
סאלח טריף: כאמור, ביקשנו את הוועדה הציבורית, שהיא ועדה ניטרלית, לבדוק את עניין תנאי עבודתם של חברי הכנסת, והחלטנו לקבל את המלצותיה.
סאלח טריף: ההצבעה על קבלת מסקנות הוועדה הציבורית תתקיים בסוף הדיון, אחרי שנשמע את דברי החברים ונקבע את דרך יישומן בסעיפים השונים.
אברהם פורז: אדוני יושב ראש הישיבה, אני מבקש להעיר הערה קודם שאצא מכאן לישיבת ועדה אחרת; אני מסתייג מהמלצה אחת של הוועדה, ששיחות חינם תינתנה לחברי הכנסת ללא הגבלה וזאת כיוון שאסור ליצור מצב כזה שהטלפון של חבר הכנסת יהפך להיות מרכזת עבור כל קרובי המשפחה כדי לטלפן למכריהם או קרוביהם בחוץ לארץ.
סאלח טריף: אני מצטער, אתה כבר נכנס לעניין שנחשב לחלק מהמכלול ולא יפה ולא יאה שכבר עכשיו נדבר עליו - - -
אברהם פורז: סיימתי את דבריי.
אברהם פורז: רציתי רק שהדבר הזה יושמע על ידי, ועוד דבר נוסף – שתיקבע תקרה.
סאלח טריף: הערתך הושמעה.
אברהם בורג: האם אני יכול להשמיע הערה לסדר הדיון, אדוני יושב ראש הישיבה?
אברהם בורג: בסוף הישיבה הקודמת אמרתי שכאשר נבוא לישיבה הזאת נביא אתנו מתווה ראשוני ליישום.
אברהם בורג: כמובן שאי אפשר היה להצדיק את כל הפרטים ואת כל פרטי הפרטים, ואני אתן דוגמה לצורך המחשת דבריי.
אברהם בורג: יש המלצה בנושא המיסוי שאי אפשר במשך שבוע להגיע אליה למרות שהלשכה המשפטית כבר יושבת על המדוכה.
אברהם בורג: מכל מקום אני ישבתי על העניין הזה עם הצוות המקצועי ואני רוצה לדווח מה אנחנו רוצים לעשות לגבי היישום בעניין הפרטים שיש לגביהם השגות, לא השגות על הקונספציה אלא השגות לגבי פרטי היישום.
אברהם בורג: אני מוכן לעבור אתכם סעיף אחר סעיף בדין וחשבון של עבודת הוועדה הציבורית לבדיקת תנאי עבודתם של חברי הכנסת, כולל הצגת נתונים מספריים, ואני מציע שנתחיל בסעיף 7.21 - - -
סאלח טריף: אני מבקש מפרופסור יצחק גלנור לעבור יחד אתנו על הסעיפים.
סאלח טריף: סעיף ראשון בהמלצות הוועדה - - -
אברהם בורג: סעיף 7.21 הוא הסעיף האקזקוטיבי הראשון - - -
סאלח טריף: "7.
סאלח טריף: 22 הוועדה ממליצה להמשיך במפעל המוצלח של המתמחים במסגרת ועדות הכנסת, ואף להרחיבו.
אברהם בורג: יש לפני כן סעיף שדן בסיוע לוועדת הכנסת במרכז המידע והמחקר - 7.21.
יצחק גלנור: זה סעיף שלא נחשב, כרגע, לסעיף אופרטיבי - - -
אברהם בורג: ועדת הכנסת תיקצבה בתקציב הכנסת הקודמת תקציב של 10 מיליון שקלים להקמת מרכז המחקר והמידע שקצת מקדים את לוח הזמנים שלו – 7 מיליון שקל סיוע לוועדות לתכניות שונות ומשונות, ו-3 מיליון שקלים למחקר המרכזי.
אברהם בורג: המלצות הוועדה מתייחסות לשני דברים; 1 – להגדיל את המסגרת המחקרית בכלל גם לוועדות וגם למחקר המרכזי, 2 - סעיף 7.31 מדבר על כך שחברי הכנסת יוכלו להזמין עבודות ממרכז המחקר.
אברהם בורג: אלה שתי ההמלצות שנוגעות לנושא הזה.
אברהם בורג: מרכז המחקר והמידע של הכנסת מכין מסגרת הוצאות צפויה לפי המלצות הוועדה והיא תוגש לוועדת הכנסת במסגרת תקציב שנת 2001 ולגבי קניית שירותי מחקר על ידי חברי הכנסת ברמה אינדיווידואלית – אנחנו מכינים עכשיו תכנית והעניין הזה הופיע גם במסמך המקורי שהצגתי בפני ועדת הכנסת וגם בפני ועדת גלנור.
אברהם בורג: יש בעיה מסויימת שאני רוצה להסביר אותה לחברים ועניינה סוגייה מסויימת של מימון שכן המחקרים אינם נמצאים בשמים אלא צריך להזמין אותם מאיזשהו מקום, להפעיל אותן וכו'.
אברהם בורג: נניח שחבר כנסת רוצה, במסגרת הצעת חוק שלו, לקבל חומר על השפעות של פרסומת לגבי עישון של צעירים.
אברהם בורג: מאיפה נממן את העניין הזה ואיך נקבע פרמטר שיקבע כמה כל חבר כנסת יכול להוציא על מחקר או מה מקור המימון?
אברהם בורג: כאמור, אנחנו נעבור על העניין הזה ואני אבוא אליכם עם הצעה יותר מסודרת.
אברהם בורג: יש לנו כמה אופציות; יכול להיות שבשנה הראשונה, בתקופה הראשונה, אולי לא נדרוש מימון אלא נממן את העניין הזה על חשבון התקציב המרכזי וזאת כדי לקבל מושג פחות או יותר מה חברי הכנסת רוצים, ועל פי זה אפשר יהיה לקבוע את הפרמטרים.
אברהם בורג: ברגע שתהיה לי קונספציה – אני אביא אותה בפני הוועדה גם במסגרת תקציב 2001.
סאלח טריף: אולי בהזדמנות הזאת אפשר יהיה לומר לחברי הכנסת מה הם יכולים לקבל במסגרת הזאת?
אברהם בורג: הדבר הזה ממילא יינתן להם.
אברהם בורג: הוועדות בכנסת כבר מקבלות מאתנו - - -
סאלח טריף: אני מבין שהעניין הזה יכול לבוא לידי ביטוי רק אחרי הפגרה.
אברהם בורג: הוא ממילא לא ייצא לפועל לפני השנה הבאה כי המרכז למחקר ומידע גמר את חצי השנה של הקמת השלד ונכנס לחצי שנה של הפעלה ניסיונית עם ארבעה מחקרים שנמצאים באוויר.
אברהם בורג: רק לקראת השנה הבאה הוא ייכנס להפעלה במתכונת מלאה ועל כך אני מדבר.
סאלח טריף: נעבור לסעיף 7.41 של הדוח.
אברהם בורג: אני מבקש, ברשותך, לחזור לסעיף 7.22 ולתקן את פרופסור גלנור, יושב ראש הוועדה הציבורית לבדיקת תנאי עבודתם של חברי הכנסת, מבחינת המתכונת.
אברהם בורג: היתה בכנסת תכנית שנקראת: תכנית מתמחים, שהושאלה על ידי המכון לדמוקרטיה של מתמחים שהם בדרך כלל ברמה של מצטייני דיקן, שעבדו בוועדות בכל מיני תצורות שונות, בדרך כלל בחלקיקי משרה וכיוון שאנחנו רואים את כל הנושא הזה של עוזרי מחקר ומידע שאנחנו רוצים שאנשיו יהיו ברמת מצטיינים אבל לא יעבדו בחלקיקי משרה אלא שיהיה להם רצון להגיע למשרה מלאה או לפחות לחצאי משרות ולא חלקיקי משרות, אנחנו בודקים את הנושא, אגב כך עשינו מיפוי גדול בתוך כל הוועדות ונגיע ל-18 ועדות, ול-26 עוזרי מחקר ומידע על מנת שהם יתנו תמיכה לעבודת הוועדות.
אברהם בורג: המתכונת תהיה שונה מבחינת משך ההעסקה של עוזרי המחקר אבל זה הכיוון וזה עניין שכבר מתוקצב.
אברהם בורג: באשר לסעיף 7.41, - השתלמות לחברי כנסת – אפשר לעזוב את העניין הזה עכשיו כיוון שהתכוונתי לקיים עליו דיון פתוח בוועדה.
אברהם בורג: מדובר על נושא שהוא בעל חשיבות עצומה אלא שאנחנו צריכים להקדיש לו דיון נפרד בתוכנו כדי שנוכל לתת תשובה על השאלה למה חברי הכנסת מחכים שנכין עבורם בהשתלמויות, ולא סתם לומר שצריך לקיים השתלמויות וזהו זה.
אברהם בורג: יש לי כל מיני רעיונות מוכנים ליישום בתכניות מגרה אבל, כאמור, אני רוצה קודם לכל לקיים דיון עם חברי הכנסת כדי לשמוע מה, בדיוק מעניין אותם.
אברהם בורג: מה עושים עם העוזרים הפרלמנטריים – אני יודע; מה עושים עם הצוות המקצועי בכנסת – אני יודע; מה עושים עם הח"כים?
אברהם בורג: - על זה, כאמור, אני מציע לקיים דיון נפרד ולא - - -
ראובן ריבלין: למה כוונתך?
ראובן ריבלין: האם לכך שחברי הכנסת יהיו בעלי השכלה מינימלית?
אברהם בורג: בכל מושב ראשון של השנה יש המלצה של הוועדה לקיים השתלמות לחברי הכנסת, אנחנו נכריז עליה, נשמע אם חברי הכנסת יתחייבו לבוא אליה, נדון על הנושאים, נדון על המתכונות, מכל מקום העניין הזה מצריך שיחה בתוכנו.
אברהם בורג: באופן עקרוני אני מאד בעד - - -
סאלח טריף: אני מציע שנקיים על הנושא הזה דיון עוד לפני יציאת הכנסת לפגרה.
אברהם בורג: זאת הבקשה שלי.
סאלח טריף: בהזדמנות הזאת אני מברך את חברת הוועדה הציבורית לבדיקת תנאי עבודתם של חברי הכנסת, גברת תמר בן-דוד, שלא היתה אתנו בישיבה הקודמת אבל היא נמצאת אתנו היום.